Šilėnų geležinkelio stotis

Šilėnų geležinkelio stotis – geležinkelio stotis Šiaulių rajono savivaldybėje, į vakarus nuo Šilėnų, ties Stoties gatve. Stotis yra Vilniaus–Klaipėdos geležinkelio linijoje. Stoties pietiniame gale atsiskiria nebenaudojama atšaka į Jonaitiškius ir toliau į Tilžę, tačiau šiuo metu visas traukinių eismas ta kryptimi yra nukreipiamas per Radviliškio stočių kompleksą. Stoja keleiviniai priemiestiniai traukiniai Kaunas–Šiauliai, Panevėžys–Mažeikiai ir Radviliškis–Klaipėda.

Istorija 

Stotis atidaryta 1879 m. prie Liepojos–Romnų geležinkelio. Po II pasaulinio karo Šilėnuose buvo įkurdinta geležinkelių statybos ir Mašinų remonto stotis nr. 94. Atgavus nepriklausomybę, ji tapo Šiaulių kelių remonto stotimi (KRS-1). XX a. pabaigoje suremontuotas stoties pastatas.

Šaltiniai 

Šiaulių rajono savivaldybės geležinkelio stotys
Panaikintos Šiaulių rajono savivaldybės gyvenvietės